ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660016200

ขอให้ปรับปรุงการให้บริการของเจ้าหน้าที่สำนักงานเขตจตุจักร แขวงจตุจักร เขตจตุจักร กรุงเทพมหานคร เนื่องจากผู้ร้องแจ้งว่าวันที่ 19 เมษายน 2566 เวลาประมาณ 15.00 น.ผู้ร้องได้ไปติดต่อทำบัตรประจำตัวประชาชนบัตรใหม่ให้กับบุตรของผู้ร้อง ซึ่งผู้ร้องได้นั่งรอคิวทำบัตรได้คิวที่ 102 โดยเจ้าหน้าที่เพศหญิง (ไม่ทราบชื่อ) อายุประมาณ 50 ปี ให้บริการช่องบริการที่ 19 ได้กดเรียกคิวผู้ร้องแต่ยังให้บริการคิวลำดับการหน้าผู้ร้องไม่เสร็จ ส่งผลให้ผู้ร้องได้รับบริการล่าช้า อีกทั้งพูดจาไม่สุภาพ ต่อมาในการถ่ายรูปทำบัตรฯ เจ้าหน้าที่คนดังกล่าว เป็นผู้ถ่าย โดยผู้ร้องได้ไปพร้อมกับบุตรของผู้ร้องและค่อยแนะนำการถ่ายรูปให้บุตรฯ ซึ่งก็ไม่ได้จุดที่พอดี เจ้าหน้าที่ฯ จึงใช้น้ำเสียงว่า "โอ้ยน้ออคุณแม่ " ผู้ร้องจึงรู้สึกประมาณว่าแม่บอกผิดที่บอกยืนไม่ตรง ส่งผลให้ผู้ร้องไม่พึงพอใจเป็นอย่างมาก ต่อมาได้ไปรอรับบัตรฯที่ช่องบริการที่ 15 เจ้าหน้าที่เพศชาย (ไม่ทราบชื่อ) อายุประมาณ 50 ปี ได้เรียกชื่อให้บุตรของผู้ร้องไปรับบัตรแต่ผู้ร้องได้เดินไปรับบัตรก่อนแล้ว และสอบถามกับเจ้าหน้าที่ว่า" ให้ทำอะไรคะ" ซึ่งเจ้าหน้าที่ได้หันหลังอยู่และยังคงเรียกชื่อบุตรของผู้ร้องอยู่เช่นเดิม จนบุตรผู้ร้องมาถึง จึงมีการแจ้งให้ชำระเงิน จำนวน 100 บาท (หนึ่งร้อยบาทถ้วน) และใช้น้ำเสียงแข็งกระด้างพูดว่า "เสร็จแล้ว" ผู้ร้องจึงได้สอบถามหาใบเสร็จชำระเงิน เจ้าหน้าที่จึงชี้มาที่โต๊ะหน้าช่องบริการ แต่ไม่ได้แจ้งว่าใบเสร็จอยู่ตรงไหน ส่งผลให้ผู้ร้องไม่ได้รับสะดวกในการใช้บริการเป็นอย่างมาก 


//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata